Paytm To Start Payments Bank Operations From May 23 - पेटीएम का पेमेंट बैंक 23 मई से होगा शुरू, आरबीआई ने दी मंजूरी
पेटीएम का पेमेंट बैंक 23 मई से होगा शुरू, आरबीआई ने दी मंजूरी
कई महीनों की देरी के बाद आखिर अब पेटीएम का भुगतान बैंक 23 मई से शुरू हो जायेगा. उसे इसके लिये रिजर्व बैंक से अंतिम मंजूरी मिल गई है.
Edited by: ख़बर न्यूज़ डेस्क, Updated: 17 मई, 2017 2:13 PM
पेटीएम का पेमेंट बैंक 23 मई से होगा शुरू, आरबीआई ने दी मंजूरी- प्रतीकात्मक फोटो
नई दिल्ली: कई महीनों की देरी के बाद आखिर अब पेटीएम का भुगतान बैंक 23 मई से शुरू हो जायेगा. उसे इसके लिये रिजर्व बैंक से अंतिम मंजूरी मिल गई है.
पेटीएम ने सार्वजनिक तौर पर जारी नोटिस में कहा है, ‘पेटीएम पेमेंट बैंक लिमिटेड (पीपीबीएल) को रिजर्व बैंक से अंतिम लाइसेंस प्राप्त हो गया है और यह 23 मई 2017 से काम करना शुरू कर देगा.’’ पेटीएम अपना वॉलेट का पूरा कारोबार पीपीबीएल में स्थानांतरित कर देगी.
इसमें 21.80 करोड़ मोबाइल बटुआ इस्तेमाल करने वाले लोग जुड़े हैं. भुगतान बैंक का यह लाइसेंस भारतीय निवासी विजय शेखर शर्मा को मिला है. विजय शेखर शर्मा पीटीएम की मालिक कंपनी वन97 कम्युनिकेशंस के संस्थापक हैं.
इसमें कहा गया है कि 23 मई के बाद पेटीएम वॉलेट का कारोबार पीपीबीएल में चला जायेगा. यदि कोई ग्राहक ऐसा नहीं चाहता है तो उन्हें पेटीएम को सूचित करना होगा. सूचना मिलने पर पेटीएम उसके वॉलेट में बची राशि को संबंधित ग्राहक के बैंक खाते में हस्तांतरित कर देगी. इस तरह की सूचना 23 मई से पहले देनी होगी.
पिछले छह माह के दौरान वॉलेट में यदि कोई गतिविधि नहीं हुई, ऐसी स्थिति में पीपीबल में हस्तांतरण केवल उपभोक्ता की विशेष अनुमति के बाद ही होगा. पेटीएम का भुगतान बैंक व्यक्तियों और छोटे व्यावसायियों से प्रति खाता एक लाख रुपये तक की जमा स्वीकार कर सकता है. इससे पहले पेटीएम का भुगतान बैंक पिछले साल दिवाली के आसपास शुरू होने की चर्चा थी.
NEWS FLASH : पेट्रोल-डीजल की बढ़ती कीमतों पर कांग्रेस बोली- मोदी सरकार की उलटी गिनती शुरू
RBI Monetary Policy: रिजर्व बैंक ने रेपो रेट में कोई बदलाव नहीं, 6.5 फीसदी पर बरकरार
(यह भी पढ़ें)... मुगल बादशाह अकबर ने 444 साल पहले दिया था शहर को नाम Allahabad, जानिए 'प्रयागराज' के बारे में 5 खास बातें
PaytmPaytm Payments BankRBIpaytm bank